एनएच पर 5 वैध 23 अवैध शराब दुकानें तीन दिन में हटेंगी
सुप्रीमकोर्ट के आदेश के बाद राज्य सरकार ने एनएच 33 और 06 के किनारे की शराब दुकानें बंद करने का आदेश जिला प्रशासन को जारी किया है। सरकार ने जो सर्वे किया उसमें चौंकाने वाली जानकारी मिली। जिले में हाइवे पर वैध शराब दुकानें 5 मिली जबकि 23 होटल-ढाबों में अवैध रूप से शराब बेची जा रही है।
विभागीय सचिव अविनाश कुमार ने डीसी अमित कुमार एसएसपी अनूप टी मैथ्यू को पत्र लिखा है। इसमें जिले से होकर गुजरने वाले एनएच-06 एनएच-33 के किनारे अवैध रूप से शराब का कारोबार करने वाले कारोबारियों की सूची दी गई है। सचिव की ओर से लिखे गए पत्र में कहा गया है एनएच के किनारे शराब के कारोबार के लिए विभाग ने लाइसेंस जारी किया था। जारी लाइसेंस की मियाद 31 मार्च 2017 को समाप्त हो जाएगी। इसके बाद एनएच के किनारे शराब का कारोबार करने के लिए विभाग लाइसेंस जारी नहीं करेगा। सचिव ने पुलिस को मिशन मोड पर शराब के अवैध कारोबारियों के खिलाफ अभियान चलाने का आदेश दिया है। सचिव अविनाश कुमार ने कहा है पुलिस उत्पाद विभाग के अधिकारियों की टीम बनाकर एक साथ कई स्थानों पर छापामारी की जाए और गिरफ्तार कारोबारियों के खिलाफ कठोर कदम उठाएं। सचिव को इस बात का अंदेशा है कि बड़े पैमाने पर छापामारी की सूचना लीक हो सकती है। डीसी एसएसपी को आदेश दिया कि छापामारी की एेसी व्यवस्था की जाए कि किसी भी स्थिति में सूचना लीक नहीं हो। आदेश में कहा गया है कि तीन दिनों में छापामार कार्रवाई कर अवैध शराब की बिक्री बंद कराई जाएं।
बड़शोल थाना क्षेत्र एनएच-06 के किनारे अजंता होटल। बहरागोड़ा थाना क्षेत्र में एनएच-33 के किनारे गजेंद्र कुमार सिंह, मजेंद्र कुमार सिंह, पांडे जी का पांडे होटल, गिरीश पाल का पाल होटल, हाड़ी करण का हाड़ी होटल, दयाराम राउत का दया होटल, महुली का यादव होटल और पप्पू बेड़ा का केशरदा में स्थित पप्पू होटल। धालभूमगढ़ थाना क्षेत्र में एनएच-33 के किनारे स्थित ललन झा का बाबा होटल, अजय अग्रवाल का अजय होटल, सरदार जी का मोटा होटल, पूजा होटल, संजीत मल्लिक का त्रिलोक होटल, चौधरी जी का झोपड़ी होटल, माया होटल, लक्ष्मी होटल, चोईरा का मामा होटल मोहलीशोल का मोटा होटल। गालूडीह थाना क्षेत्र में एनएच-33 के किनारे स्थित कापागोड़ा लाइन होटल। एमजीएम थाना क्षेत्र में एनएच-33 के किनारे बालीगुमा में सिंह होटल ढाबा होटल। पोटका में जमशेदपुर-चाईबासा राज्यमार्ग पर स्थित भोलटू यादव का ढाबा। (उत्पादएवं मद्य निषेध विभाग के अनुसार)
चूड़ी दुकान में शराब बिक्री
सचिवद्वारा प्रशासन को उपलब्ध कराई गई सूची में चिप्स, बिस्कुट और चूड़ी (मनिहारी) की दुकानों में अवैध शराब की बिक्री करने का उल्लेख है। पोटका के कोवाली थाना में जमशेदपुर-हाता-हल्दीपोखर राज्य मार्ग पर विमल मंडल चिप्स बिस्कुट की दुकान में अवैध देसी शराब की बिक्री करता है। इस मार्ग पर बुद्धदेव केवट मनिहारी की दुकान में विदेशी-देसी शराब की बिक्री की जाती है।
hin_Deva hin_Deva hin_Deva bho_Deva bho_Deva hin_Deva